**Δικαιολογητικά πρόσληψης αναπληρωτών:**

1. **Πρωτότυπο** «Δελτίο Απογραφής Αναπληρωτή» (επισυνάπτεται)
2. Φωτοαντίγραφο Πτυχίου (Σε περίπτωση ξενόγλωσσου τίτλου απαιτείται ο ξενόγλωσσος τίτλος, η μετάφραση, αναγνώριση ΔΟΑΤΑΠ και Απολυτήριο Λυκείου)
3. Φωτοαντίγραφο Παιδαγωγικής Επάρκειας (όπου απαιτείται)
4. Αντίγραφο Μεταπτυχιακού/Διδακτορικού τίτλου σπουδών/ Σεμιναρίου Ειδικής Αγωγής
5. **Απαιτείται «Αίτηση αναγνώρισης»** προς το ΠΥΣΔΕ για αναγνώριση **συνάφειας**, **πρωτοκολλημένη** **από το σχολείο τοποθέτησης** ( το έντυπο της αίτησης επισυνάπτεται)
6. Φωτοαντίγραφο Δελτίου Αστυνομικής Ταυτότητας
7. Φωτοαντίγραφο ΑΜΚΑ (www.amka.gr)
8. Φωτοαντίγραφο Αριθμού Μητρώου Ασφαλισμένου ΙΚΑ (πρώτη σελίδα βιβλιαρίου ασφάλισης)
9. Φωτοαντίγραφο του ΑΦΜ (εκκαθαριστικό Εφορίας)
10. Πρόσφατες (τελευταίου τριμήνου) **πρωτότυπες ιατρικές γνωματεύσεις από Παθολόγο** (ή Γενικό Ιατρό) και **Ψυχίατρο** (ιδιώτη ή δημόσιου Νοσοκομείου) στις οποίες πιστοποιείται η υγεία και φυσική καταλληλότητα των αναπληρωτών εκπαιδευτικών να ασκήσουν διδακτικά καθήκοντα.
11. Πρόσφατο (τελευταίου τριμήνου) πιστοποιητικό οικογενειακής κατάστασης για τους έχοντες τέκνα. Σε περίπτωση τέκνου σπουδάζοντος (άνω των 18 και κάτω των 25 ετών) ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
12. Φωτοαντίγραφο της πρώτης σελίδας βιβλιαρίου Τράπεζας όπου θα αναγράφεται ευκρινώς το IBAN του λογαριασμού με πρώτο δικαιούχο τον/την αναπληρωτή/τρια
13. Αίτηση-Υπεύθυνη Δήλωση για αναγνώριση προϋπηρεσίας (το έντυπο επισυνάπτεται), **πρωτοκολλημένη** **από το σχολείο κατάθεσης**, με επισυναπτόμενες τις βεβαιώσεις προϋπηρεσίας για κάθε σχολικό έτος χωριστά, από τις αντίστοιχες Δ/νσεις καθώς και τις **Βεβαιώσεις ενσήμων** των προϋπηρεσιών αυτών (δεν λαμβάνεται υπόψη συγκεντρωτική κατάσταση προϋπηρεσίας). ΕΠΙΣΗΜΑΙΝΟΥΜΕ ΟΤΙ Η ΔΙΕΥΘΥΝΣΗ ΔΕ ΘΑ ΠΡΟΒΑΙΝΕΙ ΣΕ ΑΝΑΓΝΩΡΙΣΗ ΠΡΟΥΠΗΡΕΣΙΑΣ ΧΩΡΙΣ ΤΙΣ ΑΠΑΡΑΙΤΗΤΕΣ ΒΕΒΑΙΩΣΕΙΣ.
14. Αριθμός Στρατολογικού Μητρώου για τους άνδρες ή πιστοποιητικό Στρατολογίας Τύπου Α΄ εφόσον υπάρχει
15. Υπεύθυνη δήλωση ν.1599/1986 περί μη άσκησης ποινικής δίωξης, μη ύπαρξης κωλυμάτων, μη άσκησης εμπορίας κλπ (το έντυπο επισυνάπτεται)